b'\n_START_ARTICLE_\nConnect Norge\n_START_PARAGRAPH_\nCONNECT Norge er en stiftelse som jobber for innovasjon og nyskapning. Organisasjonen representerer private bedrifter og offentlige institusjoner som \xc3\xb8nsker \xc3\xa5 hjelpe frem gr\xc3\xbcndere i kommersialiseringsfasen. Gjennom en Springbrettprosess blir gr\xc3\xbcnderne coachet til \xc3\xa5 forbedre sine forretningsstrategier og sin forretningsplan ved direkte tilbakemeldinger fra n\xc3\xa6ringslivet._NEWLINE_Det er i dag fem Connect-nettverk i Norge i tillegg til Stiftelsen, det er ogs\xc3\xa5 flere noder rundt i landet. Nettverkene er organisert som medlemsforeninger med egne styrer og eget \xc3\xb8konomisk ansvar. Alle Connect-nettverkene har styrerepresentanter i Stiftelsens styre og organiseringen sikrer et enhetlig tilbud over hele landet.\n_START_SECTION_\nInternasjonal organisasjon\n_START_PARAGRAPH_\nConnect oppstod i USA ved University of California i San Diego i 1985 og er siden blitt eksportert til en rekke land. I dag finnes CONNECT i blant annet Storbritannia, de nordiske og baltiske landene, Taiwan og New Zealand.\n_START_SECTION_\nHistorie\n_START_PARAGRAPH_\nNettverkene CONNECT \xc3\x98stlandet og CONNECT Tr\xc3\xb8ndelag ble stiftet i 2002, mens CONNECT Vest ble etablert som egen forening i 2003. CONNECT Vest har imidlertid v\xc3\xa6rt aktiv helt siden stiftelsen av CONNECT i Norge i 2001. CONNECT Nord-Norge ble stiftet i 2004. CONNECT S\xc3\xb8rlandet er forel\xc3\xb8pig yngste nettverk, etablert i slutten av 2006.\n_START_SECTION_\nOrganisasjonens aktiviteter\n_START_PARAGRAPH_\nConnect i Norge tilbyr hovedsakelig:_NEWLINE__NEWLINE_\xe2\x80\x93 Skreddersydde CONNECT Springbrett\xc2\xae med frivillige ressurspersoner fra n\xc3\xa6ringslivet_NEWLINE__NEWLINE_\xe2\x80\x93 Finansforum (regionalt, nasjonalt og internasjonalt)_NEWLINE__NEWLINE_\xe2\x80\x93 Strategiske partnerskapsforum_NEWLINE__NEWLINE_\xe2\x80\x93 Internasjonalt nettverk\n_START_SECTION_\nCONNECT Springbrett\xc2\xae\n_START_PARAGRAPH_\nKjerneaktiviteten til de regionale Connect-nettverkene er avholdelse av CONNECT Springbrett\xc2\xae. P\xc3\xa5 et CONNECT Springbrett\xc2\xae m\xc3\xb8ter vekstselskapet et panel best\xc3\xa5ende av 6\xe2\x80\x9310 frivillige ressurspersoner fra n\xc3\xa6ringslivet. Panelet tar utgangspunkt i selskapets behov og er komplement\xc3\xa6rt sammensatt med personer som har juridisk kompetanse, revisorer, spesialister p\xc3\xa5 immaterielle rettigheter, bransje-, markeds- og investorkompetanse. Gr\xc3\xbcnderen presenterer da selskapets forretningsplan, og panelet kommenterer og gir r\xc3\xa5d b\xc3\xa5de om investorpresentasjonen, produkt, marked og selve forretningskonseptet._NEWLINE_CONNECT Springbrettet\xc2\xae tas opp p\xc3\xa5 video som overlates til gr\xc3\xbcnderen slik at vedkommende i ettertid kan studere n\xc3\xa6rmere de r\xc3\xa5d som ble gitt fra paneldeltakerne. Ressurspersonene i panelene hentes i stor grad fra n\xc3\xa6ringslivet, ved at kompetansepersoner hentes rett ut fra linjen. Disse personene er normalt ikke tilgjengelige i markedet for tradisjonell konsulting, men bidrar fordi springbrettkonseptets effektivitet og komprimerte form gj\xc3\xb8r at tidsbruk/nytte for disse ressurspersonene oppfattes som akseptabel og attraktiv. Medlemskapet i Connect gir medlemsbedriftene muligheter til \xc3\xa5 bidra i en samfunnsnyttig dugnad i det omfang de \xc3\xb8nsker og samtidig gir det muligheter til \xc3\xb8kt nettverk og tilgang til tidlig informasjon om nye produkter og l\xc3\xb8sninger innen en rekke markeder, b\xc3\xa5de nasjonalt og internasjonalt.\n_START_SECTION_\nCONNECT Norges stiftere\n_START_PARAGRAPH_\nBak stiftelsen stod f\xc3\xb8lgende organisasjoner og institusjoner:_NEWLINE__NEWLINE_- Bedriftsforbundet_NEWLINE__NEWLINE_- CONNECT Vest_NEWLINE__NEWLINE_- Forskningsparkene i Norge_NEWLINE__NEWLINE_- Handelsh\xc3\xb8yskolen BI_NEWLINE__NEWLINE_- HSH_NEWLINE__NEWLINE_- IKT-Norge_NEWLINE__NEWLINE_- Innovasjon Norge_NEWLINE__NEWLINE_- NHO_NEWLINE__NEWLINE_- NTNU_NEWLINE__NEWLINE_- SINTEF_NEWLINE__NEWLINE_- SIVA_NEWLINE__NEWLINE_- Universitetet i Bergen_NEWLINE__NEWLINE_- Universitetet i Oslo_NEWLINE__NEWLINE_- Universitetet i Troms\xc3\xb8'